**ՍԻՍԻԱՆ ՀԱՄԱՅՆՔԻ ՂԵԿԱՎԱՐ ԱՐՄԵՆ ՀԱԿՈԲՋԱՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ՝ ԱՇԽԱՏԱՎՈՐՆԵՐԻ ՄԻՋԱԶԳԱՅԻՆ ՕՐՎԱ ԿԱՊԱԿՑՈՒԹՅԱՄԲ**

Սիսիան համայնքի աշխատող, արարող, մշակող, ստեղծող սիրելի՛ բնակիչներ.

Սիրով շնորհավորում եմ ձեզ՝ Աշխատավորների միջազգային օրվա կապակցությամբ: Ինքս կարծում եմ, որ աշխատանքը բացի գեղեցկացնելուց, նաև լայն հնարավորություն է ընձեռում մարդուն՝ իր նպատակներին և երազանքներին հասնելու համար: Իզուր չէ, որ հայտնի գիտնականները նշում են, որ սիրած աշխատանքով զբաղվելը երկարացնում է մարդու կյանքն ու տալիս կյանքի նոր որակ, նոր հորիզոններ:

Շնորհավո’ր տոնդ, աշխատավոր։ Մաղթում եմ, որ աշխատեք համերաշխ և սիրալիր աշխատակազմերում, որտեղ հնարավորություն կունենաք սովորելու, կատարելագործելու ձեր մասնագիտական գիտելիքներն ու կարողությունները։ Միայն մեր քրտնաջան և արդյունավետ աշխատանքի շնորհիվ է հնարավոր ունենալ հզոր համայնք, հզոր պետություն։